บาทเปิด 33.16 บาทต่อดอลล่าร์ ทรงตัว
เงินบาทเปิดตลาด 33.16 บาทต่อดอลล่าร์ ทรงตัว รับข่าวเฟดอาจชะลอขึ้นดอกเบี้ย วิตกสถานการณ์เกาหลีเหนือ
6 ก.ย. 2560

เงินบาทเปิดตลาด 33.16 บาทต่อดอลล่าร์ ทรงตัว รับข่าวเฟดอาจชะลอขึ้นดอกเบี้ย วิตกสถานการณ์เกาหลีเหนือนักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 33.16 บาท/ดอลลาร์ ทรงตัว จากเย็นวานนี้ที่ปิดตลาดที่ระดับ 33.16 บาท/ดอลลาร์"เมื่อคืนดอลลาร์อ่อนค่าเมื่อเทียบกับสกุลเงินหลัก หลังจากเจ้าหน้าที่ระดับสูงของเฟดออกมาแสดงความเห็น ทำให้ตลาดไม่เชื่อมั่นว่าเฟดจะเดินหน้าขึ้นดอกเบี้ยต่อไปหรือเปล่าเพราะเงินเฟ้อต่ำ ประกอบกับปัญหาความขัดแย้งที่บริเวณคาบสมุทรเกาหลีที่มีการสร้างข่าวยั่วยุกันไปมา"นักบริหารเงินระบุนักบริหารเงิน คาดกรอบการเคลื่อนไหววันนี้ที่ 33.10-33.20 บาท/ดอลลาร์ โดยมองว่าน่าจะยังทรงๆ แม้ช่วงนี้มีเงินไหลเข้ามาในตลาดพันธบัตรค่อนข้างมาก แต่บรรยากาศไม่ค่อยเป็นใจเพราะอาจจะมีความเสี่ยงในภูมิภาคนี้